LeadDesk

LeadDesk Oyj on nopeasti kasvava ja kansainvälistyvä ohjelmistoyhtiö, joka toimii pilvipohjaisten ohjelmistojen markkinoilla Euroopassa. LeadDesk-pilvipalvelua tarjotaan suurivolyymisen myynnin ja asiakaspalvelun tarpeisiin, esimerkiksi contact centereille. Muita merkittäviä asiakastoimialoja ovat mm. media, turvallisuuspalvelut, energia-ala, tietoliikenne, talouspalvelut ja markkinatutkimus. Ohjelmaa tarjotaan niin sanottuna SaaS (Software-as-a-Service) -palveluna. LeadDeskissä on yhdistetty asiakastietokanta, kampanjanhallinta ja CRM puhelintoiminnallisuuksiin. LeadDesk-ohjelmaa käyttää yli 1000 organisaatiota yli 34 maassa, ja sen avulla käsitellään yli 500 miljoonaa henkilökohtaista asiakaskontaktia vuodessa.

Taustaa 
LeadDesk-ohjelman on kehittänyt helsinkiläinen vuonna 2009 perustettu ohjelmistoyritys nimeltä ComDashboard Oy. Yrityksen liikevaihto vuonna 2020 oli noin 13,8 miljoonaa EUR. Yhtiön pääkonttori sijaitsee Suomessa Helsingissä ja tuotekehitysyksikkö Lappeenrannassa, Oulussa ja Ruotsin Östersundissa. Yrityksellä on lisäksi myyntiyksiköitä Ruotsissa, Norjassa, Tanskassa, Saksassa, Espanjassa ja Alankomaissa. Yritys muutti nimensä Comdashboard Oy:stä Leaddesk Oy:ksi vuonna 2013. Alkuvuodesta 2019 LeadDesk tiedotti listautumisaikeistaan ja listautui onnistuneesti Nasdaq First North -listalle helmikuussa 2019.

Taloudellinen menestys ja kansainväliset palkinnot 
LeadDesk-tuotetta myytiin vuonna 2011 yhteensä 700 000 eurolla (tilausmaksuja). Talouselämän 5.4.2012 julkaisussa kerrotaan, että LeadDesk valittiin Slush2011-kasvuyritystapahtumassa sekä Red Herring 100 Europe 2012 -kasvuyrityskilpailussa finaaliin. Vuonna 2012 Suomen Tekes on lisäksi valinnut yrityksen NIY-kasvuyritysohjelmaansa.
Kauppalehden 31.8.2012 julkaistun jutun mukaan ComDashboard Oy:n liikevaihto kasvoi yli 1000 %:a ja sen ”kannattavuus oli sijoitetun pääoman tuotolla mitattuna erinomainen”. Kasvu on listautumisen yhteydessä annettujen tietojen perusteella jatkunut voimakkaasti, ollessaan keskimäärin 46% vuosien 2012 – 2018 välisenä aikana. Syksyllä 2019 LeadDesk ilmoitti sopineensa yritysjärjestelystä, jossa LeadDeskin tytäryhtiö Leadventure Oy myydään suurimman Juuri Partners Oy:n ja Leadventuren avainhenkilöille. Samalla LeadDesk ilmoitti ostaneensa Fonectan SMS-liiketoiminnan.  Marraskuussa 2020 LeadDesk ilmoitti ostavansa ruotsalaisen Loxysoft AB:n ja norjalaisen Loxysoft AS:n liiketoiminnan, vahvistaen markkinajohtajuuttaan Pohjoismaissa. Kauppa toteutettiin tammikuussa 2021.

Tuotteen asiakkaat, toiminnallisuudet ja tekninen kuvaus 
LeadDesk on ratkaisu myyntiin, telemarkkinointiin, puhelinhaastatteluihin ja asiakaspalveluun. Sen käyttäjäkunta koostuu freelancereista suuryrityksiin, eri puolilta maailmaa. Asiakasyritykset toimivat erityisesti sisämyynnissä (ns. Inside Sales -toiminta), B2B- ja B2C-puhelinmyynnissä, tekevät myyntikäynti- ja tapaamisvarauksia, puhelinhaastatteluita tai asiakaspalvelua.

Tuotetta voidaan käyttää joko itsenäisenä sovelluksena, jolloin kaikki toiminnallisuudet tapahtuvat saman ohjelman sisällä, tai sitten ns. click-to-call -versiona, jolloin kontaktienhallinta tapahtuu missä tahansa web-pohjaisessa ohjelmassa (esim. Erillisessä ERP/CRM-ohjelmassa), ja LeadDeskissä hoidetaan vain puhelut ja niihin liittyvä taltiointi ja statistiikka. Kummatkin versioista voivat olla käyttäjällä yhtäaikaisesti eri agenteilla käytössä.

LeadDeskissä on lukuisia myyntiä ja puhelintyöskentelyä tehostavia ja laatua parantavia ominaisuuksia. Kyseisiä ominaisuuksia ovat mm. myynnin seuranta, puoliautomaattinen sekä automaattinen soitto, prediktiivinen soitto, ns. soittofiltteri, statistiikat, kehittynyt IVR, puhelun monitorointi sekä puhelunauhat.

LeadDeskiä voidaan käyttää joko kiinteällä, gsm- tai VoIP-liittymällä, riippuen siitä mikä on paras ratkaisu yritykselle.

Tuotteen edut 
LeadDeskin edut ovat korkealaatuiset puhelut, toimintavarmuus, korkea konversiosuhde sekä koordinoitu kampanjanhallinta. LeadDeskistä ei aiheudu suuria kuluja, se ei vaadi tietotekniikkaosaamista sekä se toimii yhteen olemassa olevien järjestelmien kanssa. Käyttämällä LeadDeskiä yritys voi hallinnoida ja tuoda läpinäkyvyyttä puhelintoimintoihinsa. LeadDeskillä yritys voi hallita kampanjoita, yhteystietolistoja sekä muita tärkeitä toimintoja ja tietoa yhdestä paikasta. LeadDesk tarjoaa reaaliaikaista tietoa päivittäisen ohjauksen tueksi sekä pitkän aikavälin trendejä suunnitteluun. LeadDesk ei vaadi alkuinvestointeja, pitkäaikaisia sopimuksia tai raskasta infraa.

Muuta 
Helmikuussa 2019 tietosuojavaltuutettu alkoi tutkimaan LeadDeskin lainmukaisuutta. LeadDeskin vielä silloin omistama LeadVenture Oy oli myynyt painostavista myyntitavoistaan tunnetulle putki- ja lämmitysremontti yritykselle kohderyhmätietoja, jossa on yhdistetty eri julkisista lähteistä olevaa dataa mm. ihmisistä sekä heidän taloistaan.

Lähteet

Aiheesta muualla 
 Viralliset sivut
Capterra, LeadDesk
 Digibusiness, tiedote

Ohjelmistoyhtiöt
Suomalaiset First North -yhtiöt